Okresná prokuratúra Vranov nad Topľou 
Nám. Slobody 5, 093 80 Vranov nad Topľou 	

Sp. zn. : Pv 94/12/7713	Vranov nad Topľou, 6.6.2013
EEČ : 2-61-39-2013

U Z N E S E N I E

Trestná vec:	obvinený XXXXX  
Prečin:	krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátor Okresnej prokuratúry Vranov nad Topľou
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Vranov nad Topľou zo dňa 23.4.2012, spisová značka Pv 94/12/7713, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Obvinený XXXXX sa skutku dopustil tým, že v dobe od XXXXX do XXXXX vo svojom rodinnom dome XXXXX, nachádzajúcom sa v obci XXXXX, okr. XXXXX, neoprávnene odoberal elektrickú energiu ktorej odber podlieha spoplatneniu na základe osobitného predpisu a to tak, že za pertinaxovou doskou umiestnenou na fasáde rodinného domu bol namontovaný elektromer, hlavný istič a inštalačný istič, kde pod krytom hlavného ističa cez prevŕtanú elektromerovú dosku si priviedol vodič CY 2,5 mm(2), ktorým priviedol elektrickú energiu  priamo na zásuvkový okruh mimo merania a odtiaľ predlžovacími káblami ďalej po izbách v dome, v ktorých následne takto odoberaná elektrická energia nebola meraná a následne ani fakturovaná, čo bolo zistené dňa XXXXX pri následnej kontrole pracovníkmi XXXXX, a.s. XXXXX, čím týmto konaním pre spoločnosť XXXXX, spôsobil podľa znaleckého posudku škodu  vo výške 207,24.- €. 

Uznesením prokurátora Okresnej prokuratúry Vranov nad Topľou zo dňa 23.4.2012, spisová značka Pv 94/12/7713, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
     Uznesením prokurátora Okresnej prokuratúry vo Vranove nad Topľou sp. zn. Pv 94/12-5 zo dňa 23.04.2012, bolo podľa § 216 ods. 1) Trestného poriadku podmienečne zastavené trestné stíhanie obvineného XXXXX, nar. XXXXX v XXXXX, okr.  XXXXX, vykonávané pre prečin krádeže podľa § 212 ods. 2, písm. e) Trestného zákona na tom skutkovom základe, že obvinený v dobe od 03.05.2011 do 02.12.2011 vo svojom rodinnom dome č. 461, nachádzajúcom sa v obci XXXXX, okr. XXXXX, neoprávnene odoberal elektrickú energiu, ktorej odber podlieha spoplatneniu, na základe osobitného predpisu a to tak, že za pertinaxovou doskou umiestnenou na fasáde rodinného domu bol namontovaný elektromer, hlavný istič a inštalačný istič, kde pod krytom hlavného ističa cez prevŕtanú elektromerovú dosku si priviedol vodič CY 2,5 mm(2), ktorým priviedol elektrickú energiu priamo na zásuvkový okruh mimo merania a odtiaľ predlžovacími káblami ďalej po izbách v dome, v ktorých následne takto odoberaná elektrická energia nebola meraná a následne ani fakturovaná, čo bolo zistené dňa XXXXX pri následnej kontrole pracovníkmi  XXXXX,  čím týmto konaním pre spoločnosť XXXXX, spôsobil podľa znaleckého posudku škodu vo výške 207,24 Eur. 

     Vyššie uvedená skúšobná doba uplynula dňa 04.05.2013.

     V rámci zisťovania, či boli, resp. sú splnené podmienky na postup podľa § 217 ods. 1) Trestného poriadku, dozorujúci prokurátor vyžiadal správy o povesti na obvineného počas trvania  skúšobnej  doby  a  to  z miesta  jeho  trvalého  bydliska,  Obvodného  oddelenia  PZ Vranov nad Topľou a Obvodného úradu vo Vranove nad Topľou.  Okrem toho zabezpečil aj  aktuálny odpis z registra trestov. Z  takto  získaných informácií a údajov zistil, že obvinený počas  skúšobnej doby viedol riadny život a jeho správanie nebolo doposiaľ riešené komisiou pre ochranu verejného poriadku. Rovnako zo správ Obvodného oddelenia PZ Vranov nad Topľou a Obvodného úradu vo Vranove nad Topľou vyplýva, že obvinený nemá žiadny záznam zo šetrenia pre spáchanie závažného priestupku a nevedie sa voči nemu ani žiadne trestné konanie, pričom aj podľa aktuálneho odpisu z registra trestov vyplýva, že nemá novší záznam potvrdzujúci existenciu takýchto konaní. 

    	Z ustanovenia § 217 ods. 1) Trestného poriadku vyplýva, ak obvinený v priebehu skúšobnej doby viedol riadny život, splnil povinnosť, resp. plní si povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. 

		Podľa § 217 ods. 4) Trestného poriadku, právoplatnosťou uznesenia o tom  že sa obvinený osvedčil, nastávajú účinky zastavenia trestného stíhania podľa § 9 ods. 1 písmena e) Trestného poriadku.

		Vzhľadom na vyššie uvedené, bolo potrebné rozhodnúť tak, ako je to uvedené vo výrokovej časti tohto uznesenia.       

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Dušan Hurta
prokurátor